ഹോസ്റ്റലില്നിന്ന് കാണാതായ വിദ്യാര്ഥികളെ പൊലീസ് കണ്ടെത്തി മറയൂര്: ദുരൂഹ സാഹചര്യത്തില് ഹോസ്റ്റലില്നിന്ന് ഇറങ്ങിപ്പോയ വിദ്യാര്ഥികളെ പൊലീസ് കണ്ടെത്തി. മറയൂര് സഹായഗിരിയില് പ്രവര്ത്തിക്കുന്ന സമഗ്രശിക്ഷ കേരളം ഹോസ്റ്റലില്നിന്നാണ് രണ്ട് ആദിവാസി വിദ്യാര്ഥികള് ഇറങ്ങിപ്പോയത്. മേലുദ്യോഗസ്ഥരുടെ പരിശോധനയും വിവരശേഖരണവും നടത്തുന്നതിനിടെ ഉച്ചകഴിഞ്ഞ് മൂന്നുമണിയോടെ രണ്ടുപേരെയും കാണാതായത്.മറയൂര് സി.ഐ പി.ടി. ബിജോയുടെ നേതൃത്വത്തിലുള്ള സംഘം നടത്തിയ തിരച്ചിലില് ഹോസ്റ്റലില്നിന്ന് ഒരു കിലോമീറ്റര് അകലെ മുരുകന്മല കുന്നില്നിന്ന് ഇവരെ കണ്ടെത്തി. മാനസിക സമ്മര്ദം മൂലം ആത്മഹത്യ ചെയ്യാനാണ് എത്തിയതെന്ന് വിദ്യാര്ഥികള് വെളിപ്പെടുത്തിയതായി പൊലീസ് പറഞ്ഞു. വിജയദശമി ദിവസവും ഹോസ്റ്റലില് നിന്ന് രണ്ടു വിദ്യാര്ഥിനികള് ഇറങ്ങിപ്പോയതായി പറയപ്പെടുന്നു.